stanford-oval/wikipedia huggingface dataset:
Lavender Haze
ניתוח מוזיקלי והוצאה לאור

"Lavender Haze" הוא שיר פופ, שמושפע מסוגות נוספות כמו דאנס והיפ הופ. רוב שפילד ממגזין הרולינג סטון תיאר אותו כרצועת R&B משנות ה-90, ואילו כריס וילמן מווראייטי השווה אותו דווקא לז'אנר ה-R&B העכשווי ולתרבות האימו. אלכס בלימס מאסקווייר טען כי השיר ברובו שאוב מז'אנר הדיסקו בהתחשב בקצבו המהיר. "Lavender Haze" בעל הפקה קצבית עם זיקה להיפ הופ אלקטרוני, שירת פלסט, סינתיסייזרים מודולוריים ותופים אלקטרוניים. אן פאוורס מ-NPR ציינה כי הכלים האינסטרומנטליים בהם בחרה סוויפט להשתמש בשיר דומים לאלו ביצירותיה של ויטני יוסטון.
מילות השיר עוסקות סביב ההתייחסות התקשורתית למערכת היחסים של סוויפט עם בן-זוגה ג'ו אלווין. היא מעוניינת להתרחק מאור הזרקורים כאשר היא נמצאת עם בחיר לבה. ניל מקורמיק מדיילי טלגרף שמע את "Lavender Haze", והשווה את קול הפלסט של הזמרת לקולו של פרינס. במהלך השיר מחמיאה סוויפט לבן-זוגה על כושר ההתחמקות שלו משאלות טורדניות מנושא הזוגיות שלהם מעיתונאי רכילות. מבחינת תוכנו הלירי הושווה "Lavender Haze" ל-"Delicate" ול-"Call It What You Want" מהאלבום Reputation‏ (2017).‏
"Lavender Haze" יצא לאור ב-21 באוקטובר 2022 כרצועה הפותחת של האלבום Midnights.‏ ב-29 בנובמבר נשלח לרדיו להיטים עכשוויים בארצות הברית ויצא כסינגל מסחרי. לאחר פרסום הווידאו קליפ הרשמי שלו הפך לזמין להורדה דיגיטלית בחנות האינטרנט הרשמית של סוויפט. רמיקס בסגנון האוס ל-"Lavender Haze" משל הדי ג'יי הגרמני פליקס ין יצא לאור ב-10 בפברואר 2023. שלושה רמיקסים נוספים של טנסנייק, סנייקהיפס וג'אנגל פורסמו ב-3 במרץ בהתאמה בפורמט הורדה דיגיטלית מהחנות הרשמית של סוויפט. שלושתם, יחד עם הרמיקס של ין, אוחדו למיני-אלבום של רמיקסים, שיצא בפלטפורמות הסטרימינג השונות. ב-31 במרץ פורסמה גרסה אקוסטית לשיר.
קבלה > ביקורות

"Lavender Haze" זכה לשבחים מפי מבקרי המוזיקה העכשווית. בריטני ספנוס מהרולינג סטון תיארה את השיר כ"נהדר", והשוותה אותו ל-"Cruel Summer" מ-Lover‏ (2019). שניהם עוסקים בכוחה השמימי של אהבה, שמסוגל לפרוץ דרך דברים שליליים, כמו ביקורות אינטרנטיות וטוקבקים רעים. מבחינה ווקאלית שיבחה ספנוס את קולה העדין והמאופק של סוויפט, שלטענתה, היווה התחלה נהדרת לאלבום. כריס וילמאם מ-Variety סבר ש-"Lavender Haze" מאדיר את כוחה של סוויפט ככותבת שירים. מגזים בילבורד דירג את השיר במקום ה-69 ברשימת "100 השירים הטובים של 2022".
קבלה > הצלחה מסחרית

"Lavender Haze" זכה ללמעלה מ-16.4 מיליון השמעות ביום הראשון לצאתו בספוטיפיי – מספר ההשמעות השני בגודלו לשיר ביום הראשון לצאתו בפלטפורמה. את המקום הראשון תפס "Anti-Hero", הסינגל המוביל של האלבום. הוא נכנס לראשונה לבילבורד גלובל 200 במקום השני, מאחורי "Anti-Hero".
בארצות הברית נכנס "Lavender Haze" לבילבורד הוט 100 במקום השני, עם נתוני מכירות של 41.4 מיליון השמעות בשירותי הזרמת המוזיקה, 2,800 עותקים דיגיטליים ו-2.4 מיליון השמעות ברדיו. באותה שבוע הפכה סוויפט לאמנית היחידה שכל עשרת השירים הפותחים של מצעד ההוט 100, מצעד שירי הסטרימינג ומצעד השירים הדיגיטליים אוכלסו על ידה.‏ "Lavender Haze" נשאר בשבוע שלאחר מכן בעשרת השירים המובילים, לצד "Anti-Hero",‏ "Bejeweled" ו-"Midnight Rain".‏ לאחר יציאתו כסינגל הגיע למקום החמישי במצעד 40 שירי המיינסטרים ובמצעד 40 השירים למבוגרים.
וידאו קליפ

ב-20 באוקטובר פורסם בפריים וידאו טריילר לאלבום Midnights, בו שוזרו רמזים לפרסום הווידאו קליפים של "Lavender Haze",‏ "Anti-Hero" ו-"Bejeweled". הוא הוקרן בבכורה ב-27 בינואר 2023 בחצות (EST) בערוץ היוטיוב הרשמי של סוויפט.
הקליפ מתחיל כשסוויפט קמה ממיטתה לצד בחיר לבה, בגילומו של ליית אשלי. בעודו ישן מופיע מתחת למיטתם ערפל בצבע סגלגל, שמתפשט ברחבי החדר. בסצנה הבאה נראה כי הזמרת צופה בטלוויזיה בתשדיר מזג האוויר, כשהיא לבושה במעיל פרווה מלאכותית בצבע סגול. היא זוחלת לכיוון הטלוויזיה דרך שדה של פרחי לבנדר שהופיעו בסלון שלה. לאחר מכן היא "מסיטה" את מסך הטלוויזיה שהופך לווילונות, וחושפת דגי קוי ששוחים בחלל החיצון. לאחר מכן מופיעה סוויפט בבריכה סגולה. לאחר מכן הקליפ נחתך, ועובר להציג מסיבה עם בן-זוגה, שם הם רוקדים לצד ערפל סגלגל. לבסוף, כשהיא חוזרת לחדר השינה שלה, קירותיו נופלים לפתע ומגלים כי הוא צף בחלל.
וידאו קליפ > ניתוח ופרשנות

תקליט ויניל שכותרו "Mastermind" מונח על הרצפה בסצנה הראשונה של הקליפ; על גבי העטיפה מוצגים קבוצות הכוכבים של המזלות קשת ודגים – המזלות האסטרולוגיים של סוויפט ואלווין בהתאמה.
מקל קטורת דולק נראה בסצנות הראשונות של הקליפ, ומרמז על מילות השיר "Maroon", הרצועה השנייה של האלבום Midnights.‏
חדשות מזג האוויר בהן צופה בקליפ מציגים את מפה סינופטית של מזרח ארצות הברית, ומדווחות על גשם מקומי במספר מוקדים – התייחסות לשיר "Midnight Rain", הרצועה השישית של Midnights.‏
אשלי, בן-זוגה של סוויפט בקליפ, הוא גם החזאי – הגשמה חומרית של המילים "Karma is the guy on the screen" ("קארמה היא הבחור במסך הטלוויזיה") מהשיר "Karma", הרצועה ה-11 של Midnights.‏
רשימת השמעה

"Lavender Haze" ‏– 3:22
"Lavender Haze" (גרסה אקוסטית) - 2:54
"Lavender Haze" (רמיקס של טנסנייק) – 3:34
"Lavender Haze" (רמיקס של סנייקהיפס) – 3:07
"Lavender Haze" (רמיקס של ג'אנגל) – 3:55
"Lavender Haze" (רמיקס של פליקס ין) – 2:51
"Lavender Haze"‏ – 3:22
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 2 |  |
|  עולמי | בילבורד גלובל ללא ארצות הברית | 3 |  |
|  אוסטריה | Ö3 אוסטריה טופ 40‏ | 15 |  |
|  אוסטרליה | מצעד הסינגלים האוסטרלי | 2 |  |
|  אינדונזיה | אינדונזיה הוט 100 | 25 |  |
|  איסלנד | הפלייליסט | 9 |  |
|  איטליה | מצעד הסינגלים האיטלקי | 63 |  |
|  אירלנד | מצעד הסינגלים האירי | 2 |  |
|  ארגנטינה | ארגנטינה הוט 100 | 70 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי הסטרימינג | 2 |  |
|  ארצות הברית | מצעד השירים הדיגיטליים | 32 |  |
|  ארצות הברית | פופ איירפליי | 40 |  |
|  ארצות הברית | LyricFind Global | 4 |  |
|  גרמניה | GfK – טופ 100 | 71 |  |
|  דנמרק | היטליסטן | 27 |  |
|  דרום אפריקה | אנטרטיינמנט מוניטורינג אפריקה | 8 |  |
|  הודו | IMI | 6 |  |
|  הולנד | מצעד 40 הסינגלים ההולנדיים | – |  |
|  הולנד | מצעד 100 הסינגלים ההולנדיים | 22 |  |
|  הונגריה | Rádiós Top 40 | – |  |
|  הונגריה | מצעד 40 שירי הסטרימינג | 26 |  |
|  הונג קונג | IFPI Hong Kong Group | 17 |  |
|  הממלכה המאוחדת | מצעד הסינגלים הבריטי | 3 |  |
|  הממלכה המאוחדת | מצעד שירי הסטרימינג | 3 |  |
|  הממלכה המאוחדת | מצעד הסינגלים המסחריים | 44 |  |
|  הממלכה המאוחדת | מצעד השירים הדיגיטליים | 40 |  |
|  הפיליפינים | בילבורד הפיליפינים | 3 |  |
|  וייטנאם | וייטנאם הוט 100 | 8 |  |
|  יוון | IFPI Greece | 6 |  |
|  לוקסמבורג | בילבורד | 12 |  |
|  ליטא | AGATA | 14 |  |
|  מלזיה | RIM | 5 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 2 |  |
|  סינגפור | RIAS | 4 |  |
|  סלובקיה | ČNS IFPI | 22 |  |
|  ספרד | PROMUSICAE | 36 |  |
|  פורטוגל | מצעד הסינגלים הפורטוגזי | 7 |  |
|  פלנדריה | אולטראטופ 50 | 49 |  |
|  צ'כיה | מצעד 100 הסינגלים הדיגיטליים | 18 |  |
|  צרפת | SNEP | 78 |  |
|  קנדה | קנדה הוט 100 | 2 |  |
|  קנדה | מצעד השירים הדיגיטליים | 39 |  |
|  קרואטיה | טופ ליסטה | 17 |  |
|  שוודיה | סוורייטופליסטן | 18 |  |
|  שווייץ | המצעד השווייצרי | 18 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 72 |  |
|  עולמי | בילבורד גלובל ללא ארצות הברית | 158 |  |
|  ארצות הברית | בילבורד הוט 100 | 32 |  |
|  ארצות הברית | מצעד שירי הסטרימינג | 46 |  |
|  ארצות הברית | מצעד שירי הרדיו | 26 |  |
|  ארצות הברית | מצעד הפופ איירפליי | 15 |  |
|  ארצות הברית | מצעד השירים העכשוויים למבוגרים | 49 |  |
|  ארצות הברית | מצעד 40 השירים למבוגרים | 16 |  |
|  ישראל | המצעד הבינלאומי השנתי של גלגלצ | 10 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| ברזיל (Pro-Música Brasil) | פלטינה | 40,000 |
| הממלכה המאוחדת (BPI) | פלטינה | 600,000 |
| מקסיקו (AMPROFON) | פלטינה | 140,000 |
| ניו זילנד (Recorded Music NZ) | זהב | 15,000 |
| ספרד (PROMUSICAE) | זהב | 10,000 |
| פולין (ZPAV) | זהב | 25,000 |
| פורטוגל (AFP) | זהב | 5,000 |
| קנדה (Music Canada) | פלטינה | 80,000 |
סיכום
| בכל העולם | — | 1,125,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| ארצות הברית | 29 בנובמבר 2022 | רדיו להיטים עכשוויים | רגילה | ריפבליק רקורדס |  |
| ארצות הברית | 27 בינואר 2023 | הורדה דיגיטלית | רגילה | ריפבליק רקורדס |  |
| עולם | 10 בפברואר 2023 | הורדה דיגיטלית ‏•‏‏ הזרמת מוזיקה | רמיקס של פליקס ין | ריפבליק רקורדס |  |
| ארצות הברית | 3 במרץ 2023 | הורדה דיגיטלית | רמיקס של טנסנייק | ריפבליק רקורדס |  |
| ארצות הברית | 3 במרץ 2023 | הורדה דיגיטלית | רמיקס של סנייקהיפס | ריפבליק רקורדס |  |
| ארצות הברית | 3 במרץ 2023 | הורדה דיגיטלית | רמיקס של ג'אנגל | ריפבליק רקורדס |  |
| עולם | 3 במרץ 2023 | הורדה דיגיטלית ‏•‏‏ הזרמת מוזיקה | רמיקסים | ריפבליק רקורדס |  |
| איטליה | 17 במרץ 2023 | איירפליי | מקורית | יוניברסל מיוזיק גרופ |  |
| עולם | 31 במרץ 2023 | הורדה דיגיטלית ‏•‏‏ הזרמת מוזיקה | גרסה אקוסטית | ריפבליק רקורדס |  |
גלריית עטיפות

עטיפת הגרסה האקוסטית
עטיפת הרמיקס של פליקס ין
עטיפת הרמיקס של סנייקהיפס
עטיפת הרמיקס של ג'אנגל
עטיפת הרמיקס של טנסנייק
עטיפת מיני-אלבום הרמיקסים של "Lavender Haze"
יום ראשון העקוב מדם (1920)

ערך זה עוסק ביום ראשון העקוב מדם של 1920. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 סוג:  טבח 
 מיקום:  קרוק פארק 
 משתתפים:  Auxiliary Division 
 תאריך:  21 בנובמבר 1920 
 נפגעים
 הרוגים:  14 
 פצועים:  65 
 
יום ראשון העקוב מדם של 1920, הוא כינויו של יום רווי אלימות בדבלין ב-21 בנובמבר 1920, במהלך מלחמת העצמאות האירית, שבסיומו מצאו את מותם 31 אנשים. יום זה החל בהתנקשות בחייהם של 14 סוכני חרש בריטים שהשתייכו לכנופיית קהיר וסייעניהם, על ידי הצבא האירי הרפובליקני (IRA). יום ראשון העקוב מדם היה פעולת נקם של הכוחות הבריטים בתגובה לסדרת התנקשויות בכוחותיהם. פעולת נקם זו התרחשה במהלך משחק כדורגל גאלי הנהוג בעיקר באירלנד. המשחק התקיים בקרוק פארק שבצפון דבלין.
רקע

שורשיו של יום ראשון העקוב מדם נעוצים במלחמת העצמאות האירית שהתרחשה בין 1919 – 1921, בעקבות הכרזת העצמאות של הרפובליקה האירית והפרלמנט שלה, הדאל אירן (Dáil Éireann). הצבא הרפובליקני האירי (old IRA במקור) ניהל מלחמת גרילה נגד חיל השוטרים המלכותי של אירלנד (RIC, שהיה אחד משני כוחות המשטרה באירלנד בתחילת המאה ה-20), ארגוני הסיוע שלו והצבא הבריטי, שהיו נחושים לדכא את הבדלנות האירית. בתגובה הקימה הממשלה הבריטית כוח סיוע צבאי משלה, בלאק אנד טאנס (על שום צבעי מדיהם) וכן את ה- Auxiliary Division. התנהגותן של שתי קבוצות אלו הפכה מיידית לשנויה במחלוקת; המלך ג'ורג' החמישי נמנה אף הוא עם מבקריהם, עקב הברוטליות והאלימות בהן נהגו, לא רק כלפי החשודים כחברים ב-IRA ואסירים, אלא כלפי התושבים בכלל. ה- Auxiliary Division הייתה האחראית לטבח של יום ראשון העקוב מדם.
היום שאחרי

התנהגותם של ה-Auxiliaries ושל הבלאק אנד טאנס במהלך מלחמת העצמאות האירית, שבמידה רבה קיבלה רשות מהגורמים המוסמכים בחשאי, סייעה להפנות את דעת הקהל האירית נגד בריטניה. מספר פוליטיקאים בריטיים ואף המלך הביעו את מורת רוחם הרבה מן הזוועות שביצעו כוחות הכתר. הטבח ההמוני של גברים, נשים וילדים, הן צופים והן שחקנים, זכו לכותרות ראשיות בעיתונים ברחבי העולם, והזיקו לאמינות הבריטית.
השילוב של אובדן כנופיית קהיר, שהביא לפגיעה אנושה במודיעין הבריטי באירלנד, יחד עם ההד הציבורי הנרחב עקב יום ראשון העקוב מדם, פגעו קשות בטענה לשלטון בריטי באירלנד. גורמים אלה יחדיו גם הגבירו את התמיכה בממשלה הרפובליקנית של איימון דה ואלירה.
אירועי יום ראשון העקוב מדם נשארו חקוקים בזיכרון הציבורי. האגודה האתלטית הגאלית הכריזה על אחד היציעים כ"יציע הוגאן", על שמו של השחקן שנהרג.
ג'יימס ריאן, שהיה המודיע לגבי קלאנסי ומק'קי, נורה ונהרג על ידי ה-IRA במהלך פברואר 1921.
ראו גם

כנופיית קהיר
מלחמת העצמאות האירית
יום ראשון העקוב מדם
בלאק אנד טאנס
לקריאה נוספת

Tom Bowden, "Bloody Sunday--A Reappraisal," European Studies Review, vol 2, no. 1 (1972).
Tim Carey and Marcus de Búrca, "Bloody Sunday 1920: New Evidence," History Ireland, vol. 11, no. 2 (Summer 2003).
Tim Pat Coogan Michael Collins (1990, Hutchinson).
David Leeson, "Death in the Afternoon: The Croke Park Massacre, 21 November 1920," Canadian Journal of History, vol. 38, no. 1 (April 2003).
T. Ryle Dwyer, The Squad and the intelligence operations of Michael Collins, Dublin 2005.
Charles Townshend, "Bloody Sunday--Michael Collins Speaks", European Studies Review, vol. 9 (1979).
מייקל קולינס
מדליית הכתרת המלך צ'ארלס השלישי

| --- | --- |

החלק הקדמי והאחורי של מדליית ההכתרה
 
 פרטים
 מדינה:  בריטניה הממלכה המאוחדת
 סוג:  מדליית זיכרון
 המעניק:  המלך צ'ארלס השלישי
 למען:  תרומה לקהילה
 זכאות:  אזרחי חבר העמים הבריטי
 נוסד:  6 במאי 2023 
 הענקות
 הוענק לראשונה:  6 במאי 2023
 סה"כ הוענקו:  הממלכה המאוחדת: כ-400,000 אוסטרליה: 10 ניו זילנד: 1
 
מדליית הכתרת המלך צ'ארלס השלישי היא מדליית זיכרון לציון הכתרת המלך צ'ארלס השלישי וקמילה ב-6 במאי 2023.
הממלכה המאוחדת > עיצוב

המדליות עשויות מניקל כסוף. בצידן הקדמי מופיעים דיוקניהם של המלך והמלכה כשהם חובשים כתרים ופונים שמאלה.
על הצד האחורי מופיעה המונוגרמה המלכותית של המלך צ'ארלס השלישי, מעליה כתר טיודור(אנ'), תחתיהם תאריך ההכתרה, ה-6 במאי 2023, ומסביב זר דפנה.
את המדליות הפיק שירות המדליות של ווסטרשייר(אנ'), ואת דיוקניהם של המלך והמלכה עיצב הפסל מרטין ג'נינגס(אנ'). את הצד האחורי עיצב פיל מקדרמוט משירות המדליות של ווסטרשייר.
הממלכה המאוחדת > זכאות

מקבלי המדליה מקרב אזרחי הממלכה המאוחדת היו:
אזרחים שתרמו באופן פעיל לטקסים הרשמיים סביב ההכתרה במנזר וסטמינסטר ובמיקומים נוספים, כמו גם באירועים רשמיים נוספים סביב טקס ההכתרה.
חברי הכוחות המזוינים של בריטניה שהשלימו לפחות חמש שנות שירות קלנדריות מלאות נכון ל-6 במאי 2023, או שהשתתפו באירועי ההכתרה מטעם הכוחות המזוינים במהלך 2023.
אנשי כוחות ההצלה, בשכר או בהתנדבות, שמטפלים במקרי חירום כחלק מתפקידם, ושהשלימו לפחות חמש שנות שירות קלנדריות מלאות נכון ל-6 במאי 2023.
עובדי מערכת הכליאה המועסקים על ידי המדינה שהשלימו לפחות חמש שנות שירות קלנדריות מלאות נכון ל-6 במאי 2023.
אנשים חיים שקיבלו את צלב ג'ורג' או צלב ויקטוריה.
סך הכל הוענקו יותר מ-400,000 מדליות.
קנדה

ב-3 במאי 2023 הודיע ראש ממשלת קנדה, ג'סטין טרודו שיופקו 30,000 מדליות הכתרה לכבודם של קנדים שתרמו תרומה משמעותית למדינה, פרובינציה, טריטוריה, אזור או קהילה, או שהגיעו להישג שהאדיר את שמה של קנדה בעולם. עיצוב המדליה הקנדית, כמו גם הבהרות לגבי השותפים לתוכנית, עדיין לא פורסמו. תוכנית הטלוויזיה הקנדית "CBC News: Politics"(אנ'), דיווחה שהליגה המונרכיסטית של קנדה(אנ') טענה שהעיכוב נובע משתי סוגיות: האחד הוא אי הסכמה בין המלך לבין הקבינט שלו לעניין הכללת תמונתה של המלכה קמילה בצדה הקדמי של המדליה (השרים טוענים שקמילה לא אמורה להופיע על המדליה, מאחר שהיא לא חלק מסדרי הקדימה הממלכתיים(אנ') ואין לה תפקיד חוקתי), והשני הוא התפטרותו של מזכיר המושל הכללי של קנדה(אנ'), תפקיד שלו חלק משמעותי ביצירה של אותו כבוד מעין אלה.
מטבעת המורשת הקנדית (חברה פרטית) יצרה ומכרה מדליית הכתרה שעוצבה על ידי סוזן טיילור, מעצבת בכירה לשעבר במטבעה המלכותית של קנדה(אנ'). המדליה קיבלה את אישורו של המלך.
אוסטרליה

מדליות ההכתרה והיובל באוסטרליה מופקות על ידי הממלכה המאוחדת, וניתנות כמתנות אישיות על ידי המלך. אזרחים אוסטרלים שעודם בחיים וקיבלו את צלב ויקטוריה, צלב ויקטוריה האוסטרלי, צלב ג'ורג' וצלב העוז האוסטרלי(אנ'), קיבלו את המדליה, בדומה לנהוג לגבי אזרחי הממלכה המאוחדת.
הערות שוליים

1 2  "Coronation Medal to go to Armed Forces and frontline emergency service workers". GOV.UK (באנגלית). 5 במאי 2023. נבדק ב-5 במאי 2023. {{cite news}}:  (עזרה) Text was copied from this source, which is available under an Open Government Licence v3.0. © Crown copyright.
↑  "Frontline workers to receive Coronation medal". BBC News. 5 במאי 2023. נבדק ב-5 במאי 2023. {{cite news}}:  (עזרה)
1 2  Prime Minister announces Canadian delegation to the Coronation of His Majesty King Charles III, Office of the Prime Minister of Canada, 3 במאי 2023, נבדק ב-3 במאי 2023 {{citation}}:  (עזרה)
1 2  Government of Canada, Celebrating His Majesty’s Coronation, King's Printer for Canada, נבדק ב-3 באוקטובר 2023 {{citation}}:  (עזרה)
1 2  CBC News, "Whatever Happened to the Coronation Medal?" (PDF), Canadian Monarchist News, Monarchist League of Canada (Autumn 2023, No. 56): 3, נבדק ב-9 במרץ 2024 {{citation}}:  (עזרה)
↑  Canadian Coin and Currency Corp (2 במאי 2023), Canadian Coronation Medallion Approved by King Charles III, CISION, נבדק ב-20 במרץ 2024 {{citation}}:  (עזרה)
↑  CNW Group (2 במאי 2023), Canadian Coronation Medallion Approved by King Charles III, Yahoo! Finance, נבדק ב-20 במרץ 2024 {{citation}}:  (עזרה)
↑  "The Order of Wearing Australian Honours and Awards". Australian Government - Department of Defence. Australian Government. נבדק ב-21 בנובמבר 2023. {{cite web}}:  (עזרה)
מרטין מריאטה

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 תקופת הפעילות:  1961–1995 (כ־34 שנים)
 מיקום המטה:  בת'סדה, מרילנד, ארצות הברית
 ענפי תעשייה:  תעשייה אווירית ומוצרי חלל כימיה אלקטרוניקה
 מוצרים עיקריים:  טילים בליסטיים משגרי לוויינים וחלליות מטוסי ניסויי כטב"מים
 אנשי מפתח:  תומאס גילמור פאונל
  
 www.lockheedmartin.com
 
משגר לוויינים טיטן 2, אחד ממוצרי הדגל של החברה
מרטין מריאטה (באנגלית: Martin Marietta) היה תאגיד בתחומי הכימיה, האלקטרוניקה התעשייה האווירית והחלל שנוסד בארצות הברית בשנת 1961 ממיזוג של חברת גלן ל. מרטין וחברת הכרייה והבנייה אמריקן מריאטה (American-Marietta Corporation). בשנת 1995 נרכשה החברה על ידי חברת לוקהיד ליצירת התאגיד לוקהיד מרטין. החברה נודעה במיוחד בחטיבת הטילים והחלל שלה, שביצעה עבודות עבור משרד ההגנה האמריקני ונאס"א, בהם סדרת טילי טיטן, חלליות ויקינג, סדרת הטילים הבליסטיים "פרשינג" ועוד. מטה החברה היה בבת'סדה שבמרילנד.
מוצרים

בראשית שנות ה-60 של המאה ה-20 זכתה החברה במכרז משרד ההגנה לבניית טילים בליסטיים לטווח בינוני מסוג "פרשינג". בהמשך זכתה החברה במכרז להסבתם למשגר לוויינים וחלליות אזרחיים מסוג טיטן 2.
ב-1966 ייצרה את מטוס הניסוי המיוחד X-23, שנועד לבחינת חדירה לאטמוספירה, עבור חיל האוויר האמריקאי. ב-1969 פותחה גרסה אזרחית של המטוס עבור נאס"א, מרטין-מרייטה X-24.
ב-1969 ייצרה החברה את המונורייל בדיסניוורלד.
בשנים 1978 ו-1980 השיקה החברה את חלליות ויקינג 1 ו-ויקינג 2 עבור נאס"א לנחיתה על מאדים.
בראשית שנות ה-80 נבחרה לתכנון וייצור מכל הדלק הנתיק של מעבורות החלל, במסגר תוכנית מעבורות החלל של נאס"א.
כן ייצרה החברה בשנות ה-70 וה-80 כטב"מים, עבור מטרות שונות, כולל דמיים לאימון כלי נ"מ (AQM-127 SLAT) ומטוסים לממסור תקשורת אלחוטית בהם נעשה שימוש במלחמת וייטנאם.
מיזוגים ורכישות

ב-1993 רכשה מרטין מריאטה את חטיבת תעשיית האוויר והחלל של ג'נרל אלקטריק ואת סדרת משגרי אטלס מג'נרל דיינמיקס, ב-1994 הונפקה לראשונה בבורסה לניירות ערך בניו יורק.
ב-1995 התמזגה החברה, שהייתה באותה עת חברת תעשיית האוויר והחלל השלישית בגודלה בארצות הברית, עם חברת לוקהיד, שהייתה החברה השנייה בגודלה לייצור ביטחוני. כך נוצרה חברת לוקהיד-מרטין, תאגיד האוויר, החלל והייצור הביטחוני הגדול בעולם. המיזוג הוכתר כאחת מעסקאות המיזוג המוצלחות ביותר בעולם.
בשנת 1996 התפצלה מהתאגיד חברה עצמאית לחומרי בנייה שהמשיכה את השם מרטין מריאטה ונקראת Martin Marietta Materials, חברת הבנייה קמה במקור ב-1939 שולבה בתאגיד מרטין מריאטה ב-1961 וממשיכה להיסחר תחת אותו סמל (MLM) בבורסה של ניו יורק, שם היא מהווה חלק ממדד S&P 500‏.
הערות שוליים

↑  נקרולוג לפאונל, הניו יורק טיימס 28 ביוני 2005
↑  General Dynamics Sells Atlas Rocket Unit : Aerospace: Martin Marietta agrees to pay $209 million, לוס אנג'לס טיימס, 23 בדצמבר 1993
↑  30 Years: Lockheed Corp., Martin Marietta merge (March 1995), וושינגטון ביזנס ז'ורנל, 8 ביוני 2012
↑  אתר חברת Martin Marietta Materials
| --- | --- |
בקרת זהויות :  NLI: 987007599544505171  GND: 108723610X  ISNI: 0000 0001 0686 0819  LCCN: n50069289  NLA: 35331397  VIAF: 130692950   WorldCat (עם VIAF): 130692950
הליגה הארצית בכדוריד

| --- | --- |

 שם מלא:  הליגה הארצית בכדוריד
 כינוי:  ארצית דרום/ארצית צפון
 תחום:  כדוריד
 ארגון:  איגוד הכדוריד בישראל
 מדינות:  ישראל
 תקופת הפעילות:  1960–הווה (כ־65 שנים)
 מפעל גבוה:  הליגה הלאומית בכדוריד
 מפעל מקביל:  גביע המדינה בכדוריד
הליגה הארצית בכדוריד היא הליגה השלישית והנמוכה ביותר בכדוריד הישראלי. הליגה כוללת שני מחוזות (צפון/דרום), כשבכל מחוז 8 קבוצות.
הקבוצה שמסיימת ראשונה בכל מחוז בסיום העונה, עולה לליגה הלאומית. ואותן מחליפות שתי הקבוצות שסיימו במקום האחרון בליגה הלאומית. הצפונית מבין השתיים נשלחת לשחק בעונה שלאחר מכן בליגה הארצית צפון, והדרומית, בארצית דרום.
להלן הקבוצות המשתתפות בעונת 2022/2023:
מחוז צפון

אס"א טכניון חיפה
בני הרצליה 3
הפועל קריית אונו 2
הפועל קריית אונו סביון 2
א.ס. רמת השרון 2
מכבי פתח תקווה
מ.כ נתניה
מכבי ארזים רמת גן
מחוז דרום

א.כ. נס ציונה 2
א.כ. נס ציונה הפיראטים
מ.כ. חולון ותיקים
הפועל ערד
הפועל ירושלים (כדוריד)
הפועל כפר מנחם
הפועל ראשון לציון באר טוביה
מכבי הולצמן הארזים
מושג + אינפורמציה

| --- | --- |

כריכת קטלוג התערוכה  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 פרטים
 מקום תצוגה:  מוזיאון ישראל, ירושלים
 תאריך פתיחה:  2 בפברואר 1971 
 תאריך סגירה:  5 במרץ 1971 
 שנה:  1971
 אוצר:  יונה פישר 
 קטלוג:  פישר, יונה, מושג + אינפורמציה, מוזיאון ישראל, ירושלים, 1971
 
"מושג + אינפורמציה" הייתה תערוכה, שהוצגה במוזיאון ישראל בשנת 1971. התערוכה היוותה את אחד מן הגורמים לפריחת האמנות הפוסט-מינימליסטית והמושגית בישראל בשנות ה-70 של המאה ה-20.
רקע

במהלך המחצית השנייה של שנות ה-60 של המאה ה-20, החלה להתגבר בקרב אמנים רבים הנטייה לפרוץ את גבולות "הריאליזם החדש" וה"פופ ארט" לשם הדגשת אמצעי הייצור של האמנות. העבודות עסקו בבחינת הממד האונטולוגי, תוך בדיקה וערעור של ערכי החברה מבחינה חברתית ופוליטית. התערוכה "Information" (באנגלית: מידע), שהוצגה בין התאריכים 2 ביולי - 20 בספטמבר 1970 במוזיאון לאמנות מודרנית בניו יורק, היוותה עבור פישר מודל אישור לנטייה זו. במידה רבה היוותה "מושג + אינפורמציה" גרסה מקומית של התערוכה האמריקאית.
יונה פישר טען בדיעבד כי בתקופה זו "ההבנה שתתפתח כאן פעילות מושגית עדיין לא הייתה מחודדת". במידה מסוימת שימשה התערוכה כאמצעי דידקטי לבחינת ההשפעה המושגית, שהגיעה בעיקר מארצות הברית דרך כתבי-עת. לצד השפעה זו, ראה פישר ביצירתם של אריה ארוך ויצחק דנציגר, שהדגישה תהליכי עבודה, כמקורות התייחסות מקומיים נוספים למגמות אלו.
השפעה וביקורת

בעוד ביקורת העיתונות בת התקופה הסתייגה מן התערוכה וממרבית העבודות בה, הרי שבמהלך השנים קיבלה התערוכה חשיבות היסטורית כתערוכה חלוצית בהתקבלות של האמנות המושגית בישראל. במאמרה "העיניים של המדינה: אמנות חזותית במדינה ללא גבולות" (1998) הציגה אלן גינתון את התערוכה, לצד התערוכה "גבולות" (1980), כמסמנת את "טווח המשמעויות של האמנות המושגית". על פי גינתון התערוכה ביטאה רעיון של דה-מטיריאליזציה של האובייקט, תוך הדגשת האספקטים הא-פוליטיים של האמנות".
מרבית האמנים בתערוכה המשיכו ביצירה המושגית במשך שנות ה-70 של המאה ה-20. בתקופת זמן זו השתכללה אצל אמנים אלו ואחרים השפה המושגית, כמו גם התחדדו הביטויים הפוליטיים ביצירתם.
לקריאה נוספת

פישר, יונה, מושג + אינפורמציה, מוזיאון ישראל, ירושלים, 1971
תמוז, בנימין (עורך), סיפורה של אמנות ישראל, מסדה, 1980, עמ' 279–280
הערות שוליים

↑  חיים מאור, "יונה פישר, אינפורמציה + מושגים", סטודיו, 40, ינואר 1993, עמ' 16
1 2  ראו: פישר, יונה, מושג + אינפורמציה, מוזיאון ישראל, ירושלים, 1971 (ללא מספרי עמודים)
↑  פישר, יונה, בתוך: דנציגר, יצחק, מקום, הוצאת הקיבוץ המאוחד, תל אביב, 1982. (המאמר ללא כותרת ומקדים לו ציטוט - "האמנות מקדימה את המדע...". הספר ללא מספרי עמודים).
↑  מתוך שיקום מחצבת נשר, מוזיאון ישראל, ירושלים, 1972. מצוטט בתוך: פישר, יונה, בתוך: דנציגר, יצחק, מקום, הוצאת הקיבוץ המאוחד, תל אביב, 1982.
↑  ראו: שרה בריטברג-סמל, גרשוני, מוזיאון תל אביב לאמנות, תל אביב 2010, עמ' 52
↑  ראו: שרה בריטברג-סמל, גרשוני, מוזיאון תל אביב לאמנות, תל אביב 2010, עמ' 58
↑  ראו: צלמונה, יגאל, 100 שנות אמנות ישראלית, הוצאת מוזיאון ישראל, 2010, עמ' 300
↑  ראו: עפרת, גדעון, ז'ורזט, באתר המחסן של גדעון עפרת, 2 במאי 2020
↑  ראו: פישר, יונה (אוצר), מושג + אינפורמציה, מוזיאון ישראל, ירושלים
↑  ראו: גינתון, אלן, "העיניים של המדינה", אמנות חזותית במדינה ללא גבולות, מוזיאון תל אביב, תל אביב 1998, עמ' 32- 36.
↑  ראו: לאה מג'רו מינץ, מושג פלוס אינפורמציה, דבר, 12 בפברואר 1971; וגם: מרים טל, מושג + אינפורמציה, למרחב, 19 בפברואר 1971
↑  ראו: גינתון, אלן, "העיניים של המדינה", אמנות חזותית במדינה ללא גבולות, מוזיאון תל אביב, תל אביב 1998, עמ' 26
↑  ראו: גינתון, אלן, "העיניים של המדינה", אמנות חזותית במדינה ללא גבולות, מוזיאון תל אביב, תל אביב 1998, עמ' 27-26
מפקד (תפקיד)

מפקד הוא מי שבמסגרת גוף בעל מבנה היררכי, אוחז בסמכות להורות לכפופים לו מה לעשות ואשר נושא באחריות לתוצאות הוראותיו. לפיקוד היבטים רבים, עליהם ניתן למנות את הניהול, קבלת החלטות, הכשרה, חניכה, אימון, שליטה וחינוך. פיקוד הוא אמצעי שליטה נוח בגופים בהם יש היררכיה ברורה והעוסקים בעניינים בהם יש לפעול במהירות כמו צבא וזרועות ביטחון אחרות, או ספינה.
לרוב, מוענקות סמכויות פיקוד לבוגר קורס פיקודי, אך לעיתים אין מהווה ההכשרה הפורמלית המוקדמת תנאי לפיקוד.
בקרב העגה הצה"לית, כינויו המוכר ביותר של המפקד (בכל דרגה וחַיִל) הוא "קודקוד".